Des Stådgebiet liegt südlich vo da Donau auf a Niederterrass aus da Würmeiszeit und nördlich auf a Hochterrass aus da Rißeiszeit. Da Grund z'Inglståd is übawiengd aus Schotter und Sãnd, dem so ghoaßna "Donau-Schwemmlãnd". Im Nordn und Südn, wo des Stådgebiet in tertiärs Hügllãnd neireicht, findt se in de diaffan Schichtn Siaßwåssamolassn. Duach de Ablagerung vo Löss is sei Tongehoit im Lauf da Zeit stark ågstieng; desdaweng han de Böden z'Inglståd  bsundas doda, wo aa no zusätzlich Auenlehm vorhãndn is, recht loamig.